
[bookmark: _Toc117761384]QUADRE DE CARACTERÍSTIQUES DEL CONTRACTE  

[bookmark: _Toc117761385]A. Descripció de l’objecte del contracte
A1. Objecte: L’objecte del contracte és la prestació del servei d’auxiliar de serveis d’auxiliar de serveis de tardes de dilluns a divendres (fins a un màxim de 1.560 hores anuals) i dissabtes (fins a un màxim de 120 hores anuals), a l’edifici de la seu de l’EAPC (carrer Girona, 20 de Barcelona).

Lots: No. Per motius d’eficiència, no procedeix la divisió en lots, ja que, donat que es tracta d’un únic edifici, la divisió comportaria una multiplicitat de recursos humans i materials en la prestació del servei. 
	
A2. Codi Expedient: EAPC-2023-3
A3. Codi CPV: 79993000-1, corresponent a serveis de gestió d’edificis i instal·lacions. 

[bookmark: _Toc117761386]B. Dades econòmiques
B1. Valor estimat del contracte: 50.814,40€ , IVA exclòs.
Mètode de càlcul del VEC (art. 101.5 LCSP): Aquest VEC inclou el pressupost de licitació, la possibilitat de pròrroga, les possibles modificacions i la variació de les unitats d’execució. 

Per a determinació del VEC s’han tingut en compte els costos derivats de l’aplicació de les normatives laborals vigents, altres costos que es derivin de l’execució material dels serveis, despeses generals d’estructura i el benefici industrial.

B2. Pressupost base de licitació: 

	
	Pressupost de licitació €
	IVA €
	Pressupost base de licitació €

	Imports:
	18.926,14 € 	
	3.974,49 € 
	22.900,63 € 



La justificació del càlcul del pressupost base de licitació es troba en l’informe proposta i en l’informe de determinació d’aquesta licitació.

B3. Determinació del preu: |_| A tant alçat   |_| Preus unitaris.

El preu/hora de licitació és de 13,94 €/hora. 

[bookmark: _Toc117761387]C. Existència de crèdit
C1. Partida pressupostària: D/227008900/1220/0000
C2. Expedient d’abast plurianual: |_| Sí    |_| No
	
[bookmark: _Toc117761388]D. Termini de durada del contracte:
Des de l’1 de gener de 2023, o des de la data de signatura si aquesta fos posterior, i fins al 31 de desembre de 2023.
D1. Possibilitat de pròrroga: 
[bookmark: Verifica43]|_| Sí. Durada:  Possibilitat de dies pròrrogues de caràcter semestral 
Termini preavís: 2 mesos

D2. Llengua: català. 
D3. Programa de treball: |_| Sí    |_| No
[bookmark: _GoBack]L’EAPC facilitarà el programa de treball a l’empresa adjudicatària. El programa de treball s’estima, si el contracte s’executa d’1 de gener a 31 de desembre, en 1560 hores anuals, executades de dilluns a divendres. 
D4. Termini de garantia: No s’estableix, atesa la naturalesa del contracte i que no poden derivar-se vicis ocults. 

[bookmark: _Toc117761389]E. Tramitació de l’expedient i procediment d’adjudicació del contracte: Tramitació ordinària (art. 116 i següents del LCSP) i mitjançant el procediment obert simplificat abreujat (art. 159.6 LCSP).

Aquest procediment:
· Eximeix l’acreditació de la solvència econòmica i financera i tècnica o professional.
· Eximeix la constitució de la garantia definitiva.

E1. Tramitació anticipada:  |_| Sí    |_| No

[bookmark: _Toc117761390]F. Documentació a presentar pels licitadors: 
Sobre Únic:
1. Declaració responsable d’acord amb el model que s’adjunta com a Annex 1.
2. Informació que han de fer constar els licitadors sobre els criteris d’adjudicació d’acord amb el model que s’adjunta com a Annex 2
· Proposició econòmica.
· Millora laboral de les persones assignades en l’execució del contracte
· Temps de resposta expressat en minuts

[bookmark: _Toc117761391]G. Criteris d’adjudicació:
Els criteris d’adjudicació es valoren d’acord amb la Directriu 1/2020 d’aplicació de fórmules de valoració i puntuació de les proposicions econòmica i tècnica de la Direcció General de Contractació Pública. 

G1.1 Valoració de forma automàtica, mitjançant la mera aplicació de les següents fórmules:

1. Es valorarà la proposta econòmica en relació als criteris automàtics, d’acord amb l’aplicació de la següent fórmula (fins a 80 punts). 
    𝑃𝑣 = [1 – (𝑂𝑣 – 𝑂𝑚) x ( 1 )]× 𝑃c 
	             𝐼𝐿	      VP
Pv= Puntuació de l’oferta a valorar
Pc= Punts criteri econòmic
Ov= Oferta a valorar
Om= Oferta millor
IL= Import de licitació
VP=Valor de ponderació (VP=1)		

Per a determinar la puntuació del preu es tindrà en compte el preu unitari ofert per les empreses licitadores. A partir d’aquest es calcularà l’import màxim del contracte partint del preu unitari (IVA exclòs) multiplicat pel màxim d’hores del contracte (1.860 hores).

La puntuació màxima serà per a l’oferta més baixa, d’acord amb el sistema de càlcul del paràgraf anterior, i només per a aquesta. Per a la resta de les ofertes s’aplicarà la fórmula anterior.

G1.2 Millora laboral de les persones implicades en l’execució del contracte: fins a 5 punts.

Es valorarà aquelles empreses licitadores que es comprometin a executar el contracte sota el criteri de qualitat laboral. 

La màxima puntuació s’atorgarà a qui tingui, abans del final de la presentació d’ofertes, un pla aprovat de prevenció de l’estrès laboral dels treballadors.

Aquelles empreses que no tinguin un pla aprovat de prevenció de l’estrès laboral dels treballadors abans del final de la presentació d’ofertes no rebran cap puntuació.

	Pla de prevenció de l’estrès laboral aprovat
	Puntuació

	El té aprovat
	5 punts

	No el té aprovat
	0 punts



Amb aquesta millora l’EAPC obtindrà un personal millor preparat per gestionar els possibles problemes d’estrès que hi ha usualment en aquest treball i s’estalviarà haver de canviar de treballadors per baixes laborals i de explicacions del treball a diferent personal, i també s’assegura un personal amb més experiència per la continuïtat del treball.

G1.3 Temps de resposta en cas de substitució (fins a 15 punts)
Es valorarà, en cas d’absència del personal que executi el contracte, sigui per la causa que sigui i a comptar des del moment que sigui notificada a l’empresa adjudicatària per qualsevol mitjà, la capacitat i el compromís de substitució, d’acord amb la següent taula:

	Temps de resposta en la substitució del personal
	Puntuació

	Menys de dues hores (- 120 minuts)
	15 punts

	Entre dues i tres hores (120-180 minuts)
	10 punts

	Sense proposta o més de 3 hores (+ 180 minuts)
	0 punts



D’aquesta manera, s’ha efectuat una classificació de tres franges de temps amb la seva corresponent puntuació per tal d’atorgar els punts de manera proporcional a partir d’una puntuació màxima de 15 punts. 

G2. Criteris per a la determinació de l’existència de baixes presumptament anormals:
Es considerarà una oferta incursa en valor anormalment baixos quan la puntuació obtinguda pels  criteris d’adjudicació que no són preu estigui per damunt de la suma de les següents variables 1 i 3, i que, al mateix temps, l’oferta obtinguda per preu sigui inferior a la mitjana aritmètica (*) dels preus unitaris presentats en un percentatge superior al 20%:

1.	La mitjana aritmètica de la puntuació obtinguda per les empreses licitadores en els criteris d’adjudicació que no són preu.
2.	La desviació de cadascuna de les puntuacions obtingudes per les empreses licitadores respecte a la mitjana de les puntuacions en els criteris que no són preu.
3.	El càlcul de la mitjana aritmètica de les desviacions obtingudes, en valor absolut, és a dir, sense tenir en compte el signe positiu o negatiu, pels criteris que no són preu.

(*) No obstant això, quan hi concorrin tres empreses licitadores, per al còmput de la mitjana s’ha d’excloure l’oferta econòmica (preu) que sigui d’una quantia més elevada quan sigui superior en més de 15 unitats percentuals a la mitjana.

De la mateixa manera, quan hi concorrin quatre empreses licitadores o més, si hi ha ofertes econòmiques (preus) superiors a la mitjana en més de 15 unitats percentuals, s’ha de calcular una nova mitjana només amb les ofertes que no estiguin en el cas indicat. En tot cas, si el nombre de les altres ofertes és inferior a tres, la nova mitjana s’ha de calcular sobre les tres ofertes de menor quantia.

En el supòsit que només hi concorri una única empresa, aquesta es considerarà incursa en valors anormalment baixos quan preu unitari ofert sigui inferior al 35% del preu unitari màxim establert.

[bookmark: _Toc117761392]H. Composició de la Mesa: D’acord amb l’article 326.1 LCSP, atès que es tracta d’un procediment obert simplificat abreujat, no hi ha intervenció de la Mesa. 

[bookmark: _Toc117761393]I. Condicions especials d’execució:
S’atribueixen a les condicions especials d’execució el caràcter d’obligacions contractuals essencials, als efectes de resolució del contracte (article 211.f) de la LCSP.

Els licitadors i els contractistes assumeixen les obligacions següents:

a) L’empresa garantirà la formació ambiental de tot el personal destinat al contracte en termes de gestió de residus (minimització, recollida selectiva i tractament), ús eficient de l’aigua i l’energia, informació sobre els productes utilitzats i informació sobre la mobilitat sostenible.

b) És condició especial d’execució que l’empresa contractista, en els supòsits de noves contractacions que es produeixin durant l’execució del contracte, es comprometi a incorporar almenys un 20% de persones a l’atur, prioritzant les que pertanyen a col·lectius desafavorits amb dificultats d’accés al món laboral o amb risc d’exclusió social amb la finalitat de promoure la inclusió, la cohesió, la igualtat de tracte i la no-discriminació, en compliment de la Llei 19/2020, del 30 de desembre, d'igualtat de tracte i no-discriminació i de l’article 202.2 LCSP que es tingui en compte els col·lectius que requereixen una especial protecció.

c) L’empresa contractista està obligada en l’execució del contracte al compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP. També està obligada a complir les disposicions vigents en matèria d’integració social de persones amb discapacitat. L’incompliment de les obligacions en matèria mediambiental, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats a què es refereix la clàusula vint-i-tresena d’aquest plec.

d) L’empresa contractista s’obliga a complir el conveni col·lectiu sectorial i territorial que sigui d’aplicació. En particular, les condicions salarials dels treballadors de conformitat amb el conveni col·lectiu sectorial aplicable.

e) L’empresa contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones.

f) L’empresa contractista esta obligada al compliment de les disposicions vigents en matèria laboral, de Seguretat Social i de seguretat i salut en el treball. En cas de finalització del contracte i de subrogació per part d'una altra empresa del personal adscrit a aquest contracte, el contractista es compromet al compliment del que, a aquests efectes, estableix l'esmentat article 44 de l'Estatut dels Treballadors així com els convenis sectorials.

g) L’empresa contractista s’obliga a facilitar la informació que sigui necessària per donar compliment a les obligacions establertes per la Llei 19/2014, de 29 de desembre, de transparència, accés a la informació pública i bon govern. En particular, l’empresa contractista s’obliga a col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referencia, sense perjudici del compliment de les obligacions de transparència que els pertoquin de forma directa per previsió legal.

h) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.

i) No realitzar accions que posin en risc l’interès públic.

j) L’empresa contractista ha d’adequar la seva activitat als principis ètics i a les regles de conducta que s’estableixen en la clàusula vint-i-novena del Plec de clàusules administratives particulars.  

k) Denunciar les situacions irregulars que es puguin presentar en els processos de contractació publica o durant l’execució dels contractes.

l) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes).

m) Respectar els acords i les normes de confidencialitat.

[bookmark: _Toc117761394]J. Subcontractació:
 |_| Sí. La subcontractació està permesa d’acord amb l’establert a l’article 215 de la LCSP. Tal i com disposa l’apartat 2a de l’article esmentat, l’adjudicatari haurà d’indicar a l’oferta la seva intenció de subcontractar. 

|_| No. 

[bookmark: _Toc117761395]K. Subrogació de personal: 
|_| Sí. D’acord amb el conveni col·lectiu de serveis auxiliars d’informació, recepció, control d’accessos i comprovació d’instal·lacions (codi núm. 99100265012021) estableix l’obligació del manteniment del personal per tal de garantir l’estabilitat del treball. 
Veure annex número 3 amb la relació de personal facilitat per l’actual empresa contractista. 
|_| No

[bookmark: _Toc117761396]L. Altra documentació a presentar pel proposat adjudicatari: 
En cas que a l’Annex 1 l’empresa adjudicatària no autoritzi a l’Escola d’Administració Pública de Catalunya a obtenir directament dels òrgans administratius competents les dades o documents registrals que es requereixin serà necessari que els aporti previ requeriment de l’EAPC. 

[bookmark: _Toc117761397]M. Protecció de dades de caràcter personal:
|_| Sí, en relació amb les activitats de tractament:
|_|  No

[bookmark: _Toc117761398]N. Modificacions del contracte: 
N1: Causes generals:  
Els supòsits de modificació previstos en la clàusula 21a, apartats 4 i 5. 
Revisió de preus: |_| Sí  |_| No
Cessió del contracte: |_| Sí  |_| No

N2: Altres causes de modificació específiques d’aquest contracte: 
|_| Sí, En un percentatge no superior al 10 % del preu del contracte si es produeix una de les circumstàncies següents: 
· 	L’assumpció de noves competències o la supressió d’alguna o algunes de les existents, per part de l’EAPC.
· L’atribució a l’EAPC de nous mitjans o la reducció dels existents com a conseqüència de processos d’estructuració o reestructuració del Departament.
· Quan les necessitats reals del servei fossin superiors a les estimades inicialment, d’acord amb el que determina la disposició addicional 33a. de la LCSP. 
|_| No

[bookmark: _Toc117761399]O. Responsable del contracte
Nom i cognoms: Guillem Cubells Herrero		
Càrrec: Encarregat del Servei de Gestió Administrativa i Règim Interior

P. Programa de treball:
Sí. L’EAPC facilitarà el programa de treball a l’empresa adjudicatària.

[bookmark: _Toc117761400]Q. Pagament i presentació de factures
Q1. Tramitació del pagament: 
El pagament a l’empresa contractista s’efectuarà contra prestació de factura electrònica expedida (amb signatura avançada i especificant el número d’expedient de contractació), d’acord amb la normativa vigent sobre factures electròniques, en els terminis i condicions establertes en l’article 198 de la LCSP. 

La  tramitació del pagament d’aquesta facturació es farà mensual per mes vençut (pagaments parcials).

Q2. Destinatari de les factures: Servei de Gestió Administrativa i Règim Interior, Escola d’Administració Pública, Carrer Girona, 20. 

Q3. Facturació electrònica:
L’ e.FACT és el punt general d’entrada de factures electròniques de Catalunya a través del qual el contractista pot enviar les seves factures electròniques.

També, es poden trametre les factures electròniques a través de la plataforma de l’Estat FACe.
	DIR Oficina comptable
	DIR Òrgan gestor
	DIR Unitat tramitadora

	A09018876
	A09018920
	A09018920



[bookmark: _Toc117761401]R. Altra informació:
Consultes administratives: Servei de Gestió Administrativa i Règim Interior Tel: 935672365
Consultes tècniques: Tel. 935672365  Correu electrònic: contractacio.eapc@gencat.cat

Perfil del Contractant: 
https://contractaciopublica.gencat.cat/ecofin_pscp/AppJava/cap.pscp?reqCode=viewDetail&idCap=203589

Els licitadors interessats en rebre comunicacions automàtiques, mitjançant correu electrònic, de totes les publicacions que es facin sobre aquest expedient en el perfil del contractant, poden subscriure’s accedint a l’enllaç “Voleu que us informem de les novetats?”, que trobaran a la pàgina corresponent a l’anunci de licitació que es publiqui en el perfil.

INFORMACIÓ BÀSICA SOBRE PROTECCIÓ DE DADES DE CARÀCTER PERSONAL DELS LICITADORS 

Denominació de l’activitat de tractament: Gestió econòmica i contractació
 
Responsable del tractament de les dades personals: 
· Òrgan de contractació: Direcció de l’Escola d’Administració Pública de Catalunya
· Correu electrònic de contacte del/de la delegat/da de protecció de dades del Departament de Presidència (Departament d’adscripció de l’òrgan de contractació): dpd.presidencia@gencat.cat  
 
Finalitat: Gestió econòmica i financera de l’EAPC, així com la gestió de la contractació pública de l’EAPC
 
Drets de les persones interessades: podeu sol·licitar l’accés i la rectificació de les vostres dades, així com la supressió o la limitació del tractament quan sigui procedent. També us podeu oposar al tractament d’acord amb la normativa vigent. Procediment per exercir els vostres drets a
https://presidencia.gencat.cat/ca/el_departament/proteccio-dades/drets-de-les-persones-interessades/
 
Informació addicional: https://eapc.gencat.cat/ca/lescola/proteccio_de_dades/registre-dactivitats-de-tractament/index.html

Denominació de l’activitat de tractament: Gestió de la contractació pública 

Responsable del tractament de les dades personals: Secretaria Tècnica de la Junta Consultiva de Contractació Administrativa. Departament d’Economia i Hisenda. 

Finalitat: tramitar els expedients de contractació per mitjans electrònics, d'acord amb els principis de publicitat, transparència i igualtat de tracte entre les persones licitadores 
Drets de les persones interessades: podeu exercir els vostres drets d’accés, rectificació, supressió, adreçant una sol·licitud en suport paper al Departament d'Economia i Hisenda (Carrer del Foc, 57 - 08038 Barcelona) o, en format electrònic, mitjançant la petició genèrica disponible a tràmits gencat. La presentació de la sol·licitud per mitjans electrònics requereix disposar de certificat electrònic o bé sistemes alternatius d’identificació. Heu d’indicar clarament a la vostra sol·licitud quin dret o quins drets exerciu 

Informació addicional



[bookmark: _Toc117761402]I. DISPOSICIONS GENERALS

[bookmark: _Toc117761403]Primera. Objecte del contracte 

1.1 Descripció: L’objecte del contracte és el descrit a l’apartat A del quadre de característiques.

1.2 Estructura del contracte: En el cas que s’admetin, els lots s’identifiquen també a l’apartat A del quadre de característiques.

Si escau, el nombre màxim o combinació de lots a adjudicar a una mateixa empresa serà l’establert a l’apartat A.1 del quadre de característiques.

1.3 Expressió de la codificació corresponent al número d’aquest expedient de contractació: Aquesta codificació s’esmenta a l’apartat A del quadre de característiques.

1.4 Expressió de la codificació corresponent a la nomenclatura del Vocabulari Comú de Contractes (Reglament CE Nº 213/2008 de la Comissió, de 28 de novembre de 2007, que modifica el Reglament CE Nº 2195/2002 del Parlament Europeu i del consell, pel qual s’aprova el Vocabulari Comú de Contractes (CPV): Aquesta codificació i, en el seu cas, la dels lots, consta a l’apartat A del quadre de característiques.

[bookmark: _Toc117761404]Segona. Necessitats administratives que cal satisfer.
Les necessitats administratives que cal satisfer mitjançant el contracte són les que consten en el plec de prescripcions tècniques.

[bookmark: _Toc117761405]Tercera. Dades econòmiques del contracte
3.1. El valor estimat del contracte (VEC) s’assenyala a l’apartat B1 del quadre de característiques. Als efectes del seu càlcul, s’ha tingut en compte allò previst a l’article 101 de la  Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23 / UE i 2014/24 / UE, de 26 de febrer de 2014 (en endavant, LCSP).

3.2 El pressupost de licitació s’assenyala en l’apartat B2 del quadre de característiques. Pel que fa a l’import de l’Impost sobre el Valor Afegit (IVA) del pressupost de licitació, aquest consta com a partida independent en el mateix apartat del quadre de característiques.

També s’inclou en l’Apartat B2 del Quadre de característiques, el pressupost base de licitació, que és el límit màxim de despesa que l’òrgan de contractació pot comprometre en virtut del contracte, inclòs l’Impost sobre el valor afegit (IVA) (art. 100.1 LCSP).

El pressupost base de licitació incorpora desglossats tots els costos directes i indirectes i d’altres eventuals calculats per a la seva determinació. En aquest sentit, els contractes en què el cost dels salaris de les persones empleades per a la seva execució formin part del preu total del contracte, el pressupost base de licitació indicarà de manera desglossada i amb desagregació de gènere i categoria professional els costos salarials estimats a partir del conveni laboral de referència (art.100.2 LCSP).

En els contractes de serveis, com a costos, hi figuren els salarials, els de seguretat social, els de formació permanent obligatòria, els corresponents a assegurances, els de prevenció de riscos laborals, els de vigilància de la salut i els d’uniformes del personal, quan el contracte estableixi l’obligació d’adscriure un nombre determinat de personal a l’execució del contracte. Els costos salarials han de respectar els salaris derivats de l’aplicació del conveni sectorial que correspongui.

3.3 El preu del contracte és el d’adjudicació i no podrà superar el pressupost base de licitació.  Aquest preu ha d’incloure, com a partida independent, l’Impost sobre el Valor Afegit. En el preu es consideraran inclosos els tributs, les taxes, els cànons de qualsevol tipus que siguin d’aplicació, així com totes les despeses que s’originin com a conseqüència de les obligacions establertes en aquest plec que s’han de complir durant l’execució del contracte.

El sistema per a la determinació del preu del contracte serà el que s’indica a l’apartat B3 del quadre de característiques. El preu del contracte es pot formular tant en termes de preus unitaris referits als diferents components de la prestació o a les unitats d'aquesta que es lliurin o s'executin, com en termes de preus aplicables a preu fet a la totalitat o a part de les prestacions del contracte.

[bookmark: _Toc117761406]Quarta. Existència de crèdit
S’han complert tots els tràmits reglamentaris per assegurar l’existència de crèdit per al pagament de l’objecte del contracte. La partida pressupostària a la qual s’imputa aquest crèdit és la que s’esmenta a l’apartat C1 del quadre de característiques.

Quan el termini d’execució del contracte comprengui més d’un exercici pressupostari i s’autoritzi la despesa amb abast plurianual, s’ha de fer constar a l’apartat C2 del quadre de característiques.

En l’apartat E del quadre de característiques, es fa constar si el contracte es formalitzarà o no en l’exercici pressupostari anterior al de l’inici de la seva execució. Si el contracte és de tramitació anticipada, l’adjudicació i formalització quedarà sotmesa a la condició suspensiva d’existència de crèdit adequat i suficient per finançar les obligacions derivades del contracte en l’exercici pressupostari corresponent (art.117.2 LCSP amb relació a l’art. 47 Llei 16/2008, de 23 de desembre).

[bookmark: _Toc117761407]Cinquena. Termini de durada del contracte
El termini d’execució del contracte és el que s’estableix a l’apartat D del quadre de característiques i començarà a comptar des de la data de signatura del contracte o bé des de la data d’inici que es fixa en aquests plecs. En qualsevol cas, el termini d’execució també ha de quedar reflectit en el mateix contracte. 

En el supòsit que es prevegin terminis d’execució parcial del contracte, aquests s’estableixen en el plec de prescripcions tècniques.

De conformitat amb el que estableix l’article 29.2 de la LCSP, el contracte podrà ser prorrogat. En el seu cas, la possibilitat de pròrroga i la seva durada es farà constar en l’apartat D1 del quadre de característiques.

La pròrroga s'acordarà per l'òrgan de contractació i serà obligatòria per a l'empresari, sempre que el seu preavís es produeixi almenys amb dos mesos d'antelació a la finalització del termini de durada del contracte, llevat que en el Quadre de característiques s'estableixi un de més gran. Queden exceptuats de l'obligació de preavís, els contractes de durada inferior a dos mesos. En cap cas podrà produir-se la pròrroga pel consentiment tàcit de les parts.

El termini d’execució del contracte es podrà prorrogar, quan al seu venciment no s'hagués formalitzat el nou contracte que garanteixi la continuïtat de la prestació a realitzar pel contractista com a conseqüència d'incidències resultants d'esdeveniments imprevisibles per a l'òrgan de contractació produïdes en el procediment d'adjudicació i hi hagi raons d'interès públic per no interrompre la prestació, fins que comenci l'execució del nou contracte, i en tot cas per un període màxim de nou mesos.

[bookmark: _Toc117761408]Sisena. Òrgan de contractació, unitat tramitadora i perfil del contractant
L’òrgan de contractació és el Director de l’Escola d’Administració Pública, d’acord amb l’article 12 de la Llei 4/1987, del 24 de març, reguladora de l’Escola d’Administració Pública de Catalunya.

La unitat responsable de la tramitació d’aquest expedient és el Servei de Gestió Administrativa i Règim Interior de l’EAPC, amb domicili al carrer Girona, 20 (08010 Barcelona), telèfon 935672365, i correu electrònic contractacio.eapc@gencat.cat

El perfil del contractant de l’Escola d’Administració Pública de Catalunya, amb seu a la Plataforma de serveis de contractació pública (en endavant perfil del contractant), es troba a l’adreça d’internet següent: 
https://contractaciopublica.gencat.cat/ecofin_pscp/AppJava/cap.pscp?reqCode=viewDetail&idCap=203589

D’acord amb la disposició addicional 16a LCSP, el conjunt de tràmits, actuacions i comunicacions que es facin durant la fase de licitació, d’adjudicació i durant la vigència d’aquest contracte entre les empreses licitadores, la contractista i l’administració contractant es realitzaran per mitjans electrònics, informàtics i telemàtics i es dirigiran a l’adreça de correu electrònic que el licitador hagi indicat. 

La publicació al perfil del contractant deixa constància fefaent de l’autenticitat, la integritat i de la data i hora de la publicació, de conformitat amb el que estableix la disposició addicional 16a, punt 1, apartat d) LCSP, tot respectant els principis de confidencialitat i integritat de les ofertes i igualtat entre els licitadors.

La presentació d'ofertes i sol·licituds de participació es durà a terme utilitzant mitjans electrònics, de conformitat amb els requisits establerts a la disposició addicional 15a LCSP i la clàusula novena d’aquest plec. 

La tramitació dels procediments d'adjudicació de contractes comportarà la pràctica de les notificacions i comunicacions derivades dels mateixos per mitjans exclusivament electrònics (DA 15.2 LCSP). D’acord amb les previsions establertes en aquesta disposició, les notificacions s’efectuaran per mitjans electrònics a través sistema de notificació e-NOTUM. 

Quan es practiqui la notificació electrònica, el destinatari rebrà un correu electrònic a l’adreça indicada avisant que la notificació corresponent està a la seva disposició en l’e-NOTUM, moment a partir del qual l’empresa podrà accedir a la notificació esmentada. Els terminis a comptar de la notificació es computaran des de l'avís de notificació sempre que l'acte objecte de notificació s'hagi publicat el mateix dia en el Perfil de contractant de l'òrgan de contractació. En cas contrari els terminis es computaran des de la recepció de la notificació per l'interessat.

En aquest sentit cal recordar que les empreses licitadores i la que resulti adjudicatària han de complir el que preveu la disposició addicional 16.1, apartat f) LCSP, això és que les condicions d’utilització de les signatures electròniques han de reunir els requisits establerts reglamentàriament.

[bookmark: _Toc117761409]Setena: Capacitat per contractar
Estan facultades per subscriure aquest contracte les persones físiques o jurídiques, espanyoles o estrangeres, que tinguin personalitat jurídica i plena capacitat d’obrar, d’acord amb el que preveu l’article 65 LCSP; que no incorrin en cap de les prohibicions de contractar recollides a l’article 71 LCSP; i que gaudeixin de l’habilitació empresarial o professional que, si s’escau, sigui exigible per dur a terme l’activitat o prestació que constitueixi l’objecte del contracte.

Així mateix, cal que la finalitat o l’activitat de les persones jurídiques tingui relació directa amb l’objecte del contracte, segons resulti dels seus estatuts o regles fundacionals, i s’acrediti degudament. Les empreses, a més, han de disposar d’una organització amb elements personals i materials suficients per executar correctament el contracte.

La capacitat d’obrar de les empreses espanyoles persones jurídiques s’acredita mitjançant l'escriptura o document de constitució, els estatuts o l'acta fundacional, en què constin les normes per les quals es regula la seva activitat, degudament inscrits, si s'escau, en el Registre públic que correspongui, segons el tipus de persona jurídica de la que es tracti (art. 84.1. LCSP). Les empreses també hauran de disposar d’un NIF d’empresa. La capacitat d’obrar de les persones físiques, de nacionalitat espanyola, s’acredita amb un NIF.
La capacitat d’obrar de les empreses no espanyoles d’Estats membres de la Unió Europea o signatàries de l’Acord sobre Espai Econòmic Europeu s’ha d’acreditar mitjançant la inscripció en els registres procedents d’acord amb la legislació de l’estat on estigui establerta, o mitjançant la presentació d’una declaració jurada, o de les certificacions que s’indiquen en l’annex Xl de la Directiva 2014/24/UE (art. 84 LCSP). 
Les empreses estrangeres d’Estats no membres de la Unió Europea i no signatàries de l’Acord sobre Espai Econòmic Europeu han d’acreditar la seva capacitat d’obrar mitjançant un informe de la missió diplomàtica permanent o de l’oficina consular d’Espanya del lloc on tinguin el seu domicili (art. 84.3 LCSP). A més, han de complir els requisits establerts en l’article 68 de la LCSP.

L’Administració pot contractar amb unions d’empresaris que es constitueixin temporalment a aquest efecte, sense que sigui necessària formalitzar-les en escriptura pública fins que no se’ls hagi adjudicat el contracte. Aquests empresaris queden obligats solidàriament davant l’Administració i han de nomenar un representant o apoderat únic amb poders suficients per exercir els drets i complir les obligacions que es derivin del contracte fins a la seva extinció, sens perjudici que les empreses atorguin poders mancomunats per a cobraments i pagaments d’una quantia significativa. 

No poden concórrer a la licitació les empreses que hagin participat en l’elaboració de les especificacions tècniques o dels documents preparatoris del contracte, sempre que aquesta participació pugui provocar restriccions a la lliure concurrència o suposar un tracte privilegiat respecte a la resta de les empreses licitadores.

[bookmark: _Toc117761410]Vuitena. Tramitació de l’expedient, procediment d’adjudicació i presentació de proposicions
8.1 La forma de tramitació de l’expedient i el procediment d’adjudicació és la que es disposa a l’apartat E del quadre de característiques.

8.2 D’acord amb la disposició addicional 15.3 LCSP, els licitadors han de presentar la seva proposició en un únic sobre, per mitjans electrònics. En aquest sentit, l’Ordre VEH/172/2017, de 25 de juliol, d’aprovació de les aplicacions de la Plataforma de serveis de contractació pública i del Sobre Digital aprova l’aplicació de Sobre digital integrat a la PSCP (Plataforma de Serveis de Contractació Pública).

La presentació telemàtica és accessible per a les empreses licitadores des de l'adreça electrònica de la PSCP (https://contractaciopublica.cat/ca/inici). Des d'aquesta adreça, l'empresa licitadora pot accedir a l'eina de presentació telemàtica de l’oferta.

Les empreses licitadores hauran d’omplir un formulari amb les dades de l’empresa i les de l’oferta, que hauran d’adjuntar en un únic sobre.

L’empresa ha de signar els documents que formen part de l’oferta. La signatura es fa fora de l’eina de presentació telemàtica. Per poder signar els documents de l’oferta l’empresa ha d’utilitzar alguna eina disponible al mercat que permeti signar documents en format PDF (per exemple, Adobe Reader) amb un certificat de signatura avançada basada en un certificat qualificat o reconegut admès pel CAOC. 

Les adreces electròniques que les empreses licitadores indiquin en el formulari de la presentació telemàtica seran les empleades per enviar correus electrònics relacionats amb l’ús de l’eina de presentació telemàtica, i han de ser les mateixes que les que designin en la declaració responsable de l’Annex 1 del PCAP per a rebre els avisos de notificacions mitjançant l’e-NOTUM.

Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

En cas que algun document presentat per les empreses licitadores estigui malmès, en blanc, o sigui il·legible, la unitat tramitadora valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, es podrà acordar l’exclusió de l’empresa. 

En cas que la unitat tramitadora acordi demanar finalment els documents esmentats en el paràgraf anterior, es sol·licitarà a les empreses licitadores una còpia de seguretat dels documents electrònics presentats en suport físic electrònic, per tal de poder accedir al seu contingut. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. 

Finalment, les empreses que hagin presentat documents afectats per algun virus informàtic seran automàticament excloses de la licitació, per la impossibilitat tècnica de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació.

En cas de fallida tècnica de l’Administració que impossibiliti l’ús de l’eina de Sobre Digital el darrer dia de presentació de les proposicions, es podrà ampliar, sense necessitat d’una decisió prèvia expressa de l’òrgan de contractació, el termini pel temps que es consideri imprescindible per tal que les empreses licitadores puguin completar la tramitació corresponent per a la presentació de l’oferta.

8.3 Les proposicions són secretes i s’han de presentar en el termini que s’assenyali a l’anunci de licitació. Les proposicions presentades fora de termini no seran admeses sota cap concepte.

La presentació de proposicions suposa l’acceptació incondicionada per l’empresari del contingut de la totalitat de les clàusules dels plecs, així com l’autorització a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea, si escau.

Les empreses estrangeres han de presentar la documentació traduïda de forma oficial al català i/o al castellà.

La informació addicional que el licitador sol•liciti relativa als plecs i la documentació complementària s’haurà de facilitar, com a mínim, sis dies abans de la data límit fixada per a la presentació d’ofertes sempre i quan aquesta sol·licitud consti presentada dotze dies abans que expiri el termini de presentació d’ofertes.

8.4 Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes dona lloc a la no-admissió de cap de les propostes que hagi subscrit.

8.5 Els documents i les dades presentats pels licitadors es poden considerar de caràcter confidencial si inclouen secrets industrials, tècnics o comercials i/o  drets de propietat intel·lectual, i quan la seva difusió a terceres persones pugui ser contrària als seus interessos comercials legítims i/o perjudicar la competència lleial entre les empreses dels sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Cal tenir en compte però que no s’admeten declaracions genèriques o no justificades del caràcter confidencial i que, no tenen en cap cas caràcter confidencial l’oferta econòmica de l’empresa, ni tot el contingut dels informes i documentació que, si escau, generi directament o indirectament l'òrgan de contractació en el curs del procediment de licitació.

Sens perjudici de la declaració de confidencialitat dels licitadors, davant d’una petició d’informació correspon a l’òrgan de contractació valorar si aquesta qualificació  és correcta, d’acord amb els principis de publicitat i transparència que regeixen l’actuació administrativa, i corregir-la si s’escau, prèvia audiència dels licitadors (Art.133 LCSP).

8.6 Les dades personals de les empreses licitadores, obtingudes per l’Administració al subscriure’s en la licitació i/o en donar-se d’alta en el Perfil del licitador, seran tractades per la unitat responsable de l’activitat de tractament amb la finalitat o les finalitats identificades en el quadre de característiques d’aquest Plec, relatiu a la Informació bàsica sobre protecció de dades de caràcter personal dels licitadors.

Així mateix, cal recordar que en cas que amb ocasió de la participació en aquesta licitació les empreses hagin de comunicar dades personals, tant per incorporar-les en les seves ofertes, com per acreditar el compliment dels requisits previs a l'adjudicació, han de complir l'obligació de comptar amb el consentiment informat previ de les persones afectades, d’acord amb el que preveuen els articles 6 i 11 de la Llei orgànica 3/2018, de 5 de desembre, de protecció de dades personals i garantia dels drets digitals. 

[bookmark: _Toc117761411]Novena. Contingut del SOBRE ÚNIC
Cal aportar la documentació que es detalla en els apartats següents:

9.1) Declaració responsable d’acord amb el model que s’adjunta com a Annex 1 d’aquest  plec amb el següent contingut:

· Que, en cas de tractar-se d’una persona jurídica, la societat està degudament constituïda i que, dins el seu objecte social, està comprès l’objecte contractual d’aquesta licitació, així com que la persona signatària de l’oferta té la representació de la societat que presenta l’oferta.

· Que disposa de les autoritzacions necessàries per exercir l’activitat.

· Que no està incursa en prohibició de contractar.

· Que compleix amb la resta de requisits que s’estableixen en aquest plec i que es poden acreditar mitjançant la declaració responsable.

· Que l’empresa està inscrita al Registre Electrònic d’Empreses Licitadores de la Generalitat de Catalunya (RELI) o al Registre Oficial de Licitadors i Empreses (ROLECE), si escau.

· Que, en cas que l’empresa licitadora sigui estrangera, se sotmet als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al fur propi de l’empresa.

· Que s’autoritza / no s’autoritza l’òrgan de contractació per a la consulta telemàtica del document d’identitat del/de la representant de l’empresa licitadora i dels certificats acreditatius del compliment de les obligacions tributàries i de Seguretat Social. 

· Si el licitador té previst subcontractar (sempre que es permeti a l’apartat J del QC del PCAP), cal indicar en la declaració el percentatge a subcontractar i la part a subcontractar, com també l’import, el nom de l’empresa o empreses a subcontractar o bé detallar el perfil empresarial definit per referència a les condicions de solvència professional o tècnica (art. 215.2 a) LCSP). 

· Si el licitador pertany a un grup empresarial. En aquest cas, hauran d’indicar les empreses que el componen i la denominació del grup. 

· Que el licitador compleix amb la normativa en matèria de prevenció de riscos laborals.

· Si el licitador concorre a la licitació de manera conjunta amb d’altres, caldrà presentar un compromís de constitució de la unió.

· Que el licitador compleix amb la normativa d’integració de discapacitats.

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques on rebre els avisos de les notificacions, d’acord amb la clàusula vuitena d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic on rebre els avisos de les posades a disposició. 

L’eventual falsedat en allò declarat per les empreses licitadores en la declaració responsable o en altres declaracions pot donar lloc a la causa de prohibició de contractar amb el sector públic prevista en l’article 71.1.e de la LCSP.

L’òrgan de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat de la declaració responsable o quan sigui necessari per al bon desenvolupament del procediment. 

En el cas que aquestes dades figurin en el Registre Electrònic d’Empreses Licitadores (RELI) o al Registre Oficial de Licitadors i Empreses Classificades del Sector Públic (ROLECE), les empreses licitadores no estan obligades a presentar els documents justificatius o cap altra prova documental, i per tant, en aquest cas no caldrà aportar-les, llevat que la informació que figuri en els esmentats Registres no estigui actualitzada. 

9.2) Sobre Únic
Els licitadors o licitadores inclouran tota la documentació relacionada amb els criteris d’adjudicació que s’han de valorar de forma automàtica i que es relacionen en l’apartat G del QC del PCAP.

En tot cas, la proposició econòmica, així com la informació relativa als criteris de valoració s’ha de presentar conforme el model que s’adjunta com a Annex 2 del PCAP (model relatiu a la informació que han de fer constar els licitadors sobre els criteris d’adjudicació).

La proposició que no segueixi el model establert en l’Annex 2 del PCAP o que inclogui variacions no contemplades, comportarà la no valoració dels criteris afectats però no serà causa per rebutjar-la.

Tot i això, d’acord amb l’article 84 RGLCAP, si alguna proposició no resguarda concordança amb la documentació examinada i l’admesa, excedeix del pressupost base de licitació, varia substancialment del model establert, o presenta un error manifest en l'import o existeix reconeixement per part del licitador que incorre en un error o inconsistència que fa l’oferta inviable, serà rebutjada, i per tant, la proposta no serà valorada en cap apartat. 

El canvi i/o omissió d’algunes paraules del model, en tant que no alterin el seu sentit, no serà causa suficient per rebutjar la proposta. 

En tot cas, quedarà exclòs el licitador o licitadora que no hagi inclòs en aquest sobre la proposició econòmica.

En el supòsit que s’admetin variants, el Plec haurà d’indicar sobre quins elements i en quines condicions queda autoritzada la seva presentació

La unitat tramitadora conjuntament amb la unitat promotora obriran els sobres presentats, es pronunciaran sobre l’admissió o inadmissió d’empreses licitadores o sobre la necessitat d’esmenes, i puntuaran les ofertes de les empreses licitadores d’acord amb els criteris d’adjudicació. 

En el cas que hi hagi alguna esmena l’empresa afectada rebrà un correu electrònic automàtic a l’adreça informada en el formulari de la presentació de l’oferta. En aquest correu s’indica el motiu de l’esmena i l’enllaç des del qual haurà d’adjuntar la documentació requerida.

10.1 Criteris d’adjudicació de les ofertes i classificació
La valoració de les ofertes s’ha de fer en base a la millor relació qualitat-preu, d’acord amb els criteris d’adjudicació que es determinen en el Quadre de característiques d’aquest Plec. Les fórmules s’aplicaran sobre els preus sense IVA i d’acord amb el que es recull a l’apartat G del present quadre de característiques.

La classificació, per ordre decreixent, de les proposicions s’obté per aplicació dels criteris d’adjudicació esmentats en el Quadre de característiques d’aquest Plec. L’empresa amb la millor oferta és l’empresa que, en conjunt, obté la puntuació més elevada i queda la primera en la classificació d’ofertes, sempre que no hagi estat declarada anormalment baixa (art. 149 i 150 LCSP).

En el cas que es produeixi un empat en la puntuació final es procedirà a aplicar els criteris de desempat previstos a continuació: 

· La proposició presentada per aquelles empreses que, al venciment del termini de presentació d’ofertes tinguin a la plantilla el major percentatge de treballadores dones d’entre totes les empreses licitadores.

· La proposició presentada per aquelles empreses que, al venciment del termini de presentació d’ofertes, tinguin a la plantilla un percentatge de treballadors amb discapacitat superior al que els imposi la normativa. Si diverses empreses licitadores de les que hagin empatat quant a la proposició més avantatjosa acrediten tenir relació laboral amb persones amb discapacitat en un percentatge superior al que els imposi la normativa, tindrà preferència en l’adjudicació del contracte l’empresa licitadora que disposi del percentatge més alt de treballadors fixos amb discapacitat en la seva plantilla. 
 
En cas d’empat, el Servei de Gestió Administrativa demanarà a les empreses assignades la presentació de la documentació acreditativa que correspongui per tal que la presentin en un termini màxim de 3 dies hàbils.

Un cop feta la classificació, es proposarà l’empresa adjudicatària a l’òrgan de contractació d’acord amb la puntuació final que en resulti.

10.2 Ofertes anormalment baixes
La determinació d’ofertes anormalment baixes es durà a terme d’acord amb el procediment establert a l’article 149 LCSP.

Els límits i els paràmetres objectius per determinar l’existència d’una oferta presumptament anormal es fixen en l’apartat G2 del QC del PCAP. Si s’han establert diversos criteris d’adjudicació, es pren com a referència l’oferta considerada en el seu conjunt.

Es requerirà a l’empresa licitadora que hagi presentat una oferta anormalment baixa perquè justifiqui i desglossi raonadament i detalladament el baix nivell dels preus, o de costos, o qualsevol altre paràmetre sobre la base del qual s’hagi definit la anormalitat de l’oferta. Per aquest motiu, es requerirà a l’empresa licitadora, les precisions que consideri oportunes sobre la viabilitat de l’oferta i les pertinents justificacions. L’empresa licitadora disposarà d’un termini de tres dies hàbils per presentar la informació i els documents que siguin pertinents a aquests efectes.

Transcorregut el termini anteriorment esmentat, si no es rep la informació i la documentació justificativa sol·licitada, es considerarà que la proposició no podrà ser complerta, quedant l’empresa licitadora exclosa del procediment.

Si es rep la informació i la documentació justificativa sol·licitada dins de termini, s’avaluarà, o bé l’acceptació de l’oferta, perquè considera acreditada la seva viabilitat, o bé, en cas contrari, la seva exclusió.

L’òrgan de contractació exclourà les ofertes incurses en presumpció d’anormalitat si es basen en hipòtesis o pràctiques inadequades des d’una perspectiva tècnica, econòmica o jurídica. Així mateix, exclourà les ofertes si comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, inclòs l’incompliment dels convenis col·lectius sectorials vigents, en aplicació del que estableix l’article 201 de la LCSP.

11.1  Adjudicació i notificació als licitadors i publicitat de les adjudicacions
L’adjudicació haurà de ser motivada i es notificarà als licitadors, d’acord amb l’article 151 LCSP i es publicarà en el perfil del contractant. 

En el cas que la unitat tramitadora hagi de demanar qualsevol tipus de documentació acreditativa, aquest requeriment es farà prèviament a la adjudicació, per mitjans electrònics.

L’empresa requerida haurà d’enviar la citada documentació dins del termini màxim de 7 dies hàbils, a comptar des del dia de l’enviament del requeriment.

No es declararà deserta cap licitació mentre hi hagi alguna oferta o proposició que sigui admissible d’acord amb els criteris que figurin en aquest plec.

En tot allò no previst a l’article 159.6 LCSP, s’aplica supletòriament la regulació general del procediment obert simplificat que preveu aquest article 159 (punts 1 a 5). I en tot allò que no prevegi el procediment obert simplificat, s’han d’observar les normes generals aplicables al procediment obert (arts. 159, punt 5 in fine LCSP i 159. 4, h) LCSP). 

11.2 Decisió de no adjudicar o formalitzar el contracte i desistiment.
L’òrgan de contractació podrà, per raons d’interès públic degudament justificades i amb la corresponent notificació a les empreses licitadores, decidir no adjudicar o no subscriure el contracte abans de la seva formalització. També podrà desistir, abans de la formalització, quan s’apreciï una infracció no esmenable de les normes de preparació del contracte o de les reguladores del procediment d’adjudicació, d’acord amb el que preveu l’article 152 LCSP.

En ambdós supòsits es podrà compensar als licitadors que han presentat proposició, amb la justificació prèvia, per les despeses en què haguessin incorregut i per un import màxim de 100 euros. 

12.1 La formalització del contracte es farà mitjançant l’acceptació pel contractista de la resolució d’adjudicació, un cop notificada. L’adjudicatari està obligat a la formalització del contracte en document administratiu, que s’efectuarà mitjançant signatura electrònica. 

A aquest efecte, en l’acte de notificació es sol·licitarà la tramesa d’un escrit d’acceptació degudament signat pel representant de l’empresa contractista.

L’adjudicatari pot sol·licitar que el contracte s’elevi a escriptura pública essent al seu càrrec les despeses corresponents. 

12.2 L’acceptació pel contractista de la resolució d’adjudicació és requisit imprescindible per poder iniciar l’execució, llevat que sigui de tramitació d’emergència de conformitat amb l’article 120 LCSP. 

12.3 En compliment de l’article 13 de la Llei 19/2014, del 29 de desembre, de transparència, accés a la informació pública i bon govern, la informació pública sobre els contractes formalitzats es fa efectiva mitjançant el perfil del contractant de l’òrgan de contractació ubicat a la PSCP i la consulta  directa al Registre Públic de Contractes de la Generalitat de Catalunya (Ordre ECO/47/2013, modificada per l’Ordre ECO/294/2015), ambdós accessibles des del portal web de la Transparència de la Generalitat de Catalunya. 

El contracte s’executarà amb subjecció al que estableixin les seves clàusules i els plecs i d’acord amb les instruccions que per a la seva interpretació doni al contractista l’òrgan de contractació.

L’EAPC facilitarà el programa de treball a l’empresa adjudicatària, d’acord amb el que es determina en l’apartat D3 del quadre de característiques del contracte.

15.1 El contractista resta obligat al compliment del termini total d’execució del contracte fixat a l’apartat D del quadre de característiques del contracte i, si és el cas, a complir els terminis parcials fixats en el programa de treball i en el plec de prescripcions tècniques.

15.2 Si en relació a qualsevol termini total o parcial, el contractista incorregués en demora per causes a ell imputables, l’Administració podrà optar, ateses les circumstàncies del cas, per la resolució del contracte o per la imposició de les penalitats diàries en la proporció de 0,60 euros per cada 1.000 euros del preu del contracte, IVA exclòs. (art. 193.3 LCSP). L’Administració tindrà la mateixa facultat respecte de l’incompliment, per causes imputables al contractista, de l’execució parcial de les prestacions definides en el contracte.

15.3 En cas de compliment defectuós de la prestació objecte del contracte o per al supòsit d’incompliment dels compromisos (art.122.3 LCSP),o de les condicions especials d’execució del contracte (art. 76.2 i 202.1 LCSP) es podran establir les següents penalitats, d’acord amb l’article 192 de la LCSP:

En cas d’incompliment de les obligacions en matèria mediambiental, social o laboral a què es refereixen l’apartat I del quadre de característiques i el setè apartat de la clàusula dinovena s’imposaran les penalitats següents: 
 
· en cas d’incompliment de les obligacions relatives a la formació ambiental per al personal destinat a l’execució d’aquet contracte serà aplicable una penalitat del 5% del preu del contracte, IVA exclòs.
· en cas d’incompliment de les altres obligacions en matèria mediambiental serà aplicable una penalitat del 5% del preu del contracte, IVA exclòs
· en cas d’incompliment de les obligacions en matèria social serà aplicable una penalitat del 5% del preu del contracte, IVA exclòs
· en cas d’incompliment de les obligacions en matèria laboral serà aplicable una penalitat del 5% del preu del contracte, IVA exclòs

En especial, per a l’incompliment de la condició especial d’execució dels principis ètics i regles de conducta, s’estableixen les penalitats previstes en la clàusula 29 del PCAP. 

15.4 Si l’Administració opta per la imposició de penalitats, els imports d’aquestes  es faran efectius mitjançant la deducció de les quantitats que, en concepte de pagament total o parcial, s’hagin d’abonar al contractista (art.194.2 LCSP).

L’import de la penalitat no exclou la indemnització de danys i perjudicis a què pugui tenir dret l’Administració originats per la demora del contractista. 

15.5 Si el retard fos produït per motius no imputables al contractista, i aquest oferís complir els seus compromisos, s’estarà al que disposa l’article 195.2 LCSP.

15.6 En tot cas, la constitució en demora del contractista no requerirà intimació prèvia per part de l’Administració.

L’Administració efectuarà la inspecció, comprovació i vigilància per a la correcta realització del contracte i podrà dictar les instruccions oportunes per al correcte compliment d’aquest. 

Es designa com a responsable del contracte, als efectes de l’article 62 LCSP, aquell que s’especifica a l’apartat O del quadre de característiques.

Les funcions del responsable del contracte seran les següents: 
a) Supervisar el compliment per part del contractista de totes les obligacions i condicions contractuals.
b) Coordinar els diferents agents implicats en el contracte en el cas que aquesta funció específica no correspongués a altres persones.
c) Adoptar les decisions i dictar les instruccions necessàries per a la correcta realització de la prestació pactada.
d) Informar del nivell de satisfacció de l’execució del contracte. A banda de totes aquelles altres informacions i informes que el responsable del contracte consideri procedents, aquest emetrà un informe d’avaluació final de contractació que farà referència als diferents aspectes de l’execució del contracte.
e) Emetre l’informe que preveu l’article 195 LCSP, en el qual el responsable ha de determinar si el retard en l’execució del contracte ha estat produït per motius imputables o no al contractista.
f) Formular la proposta a l’òrgan de contractació sobre penalitats a imposar al contractista previstes als articles 192 i 193 LCSP.

Els informes del responsable del contracte es tindran en compte per valorar la correcta o incorrecta execució del contracte i per aplicar al contractista les conseqüències que se’n derivin.

Les modificacions posteriors de la identitat del responsable del contracte es notificaran al contractista i seran eficaces des de la data d’aquesta notificació. En cas d’urgència, el facultatiu podrà intervenir acreditant per escrit la seva designació a l’inici de les actuacions de seguiment davant del contractista o de qualsevol altre que pogués haver rebut la notificació.

Les actuacions del responsable del contracte durant la seva execució, les podrà realitzar en qualsevol moment  sense necessitat de notificació prèvia al contractista.

17.1 El pagament del preu es pot fer de manera total o parcial, mitjançant abonaments a compte o, en el cas de tracte successiu, mitjançant el pagament en cadascun dels venciments que s’hagin estipulat en el plec de prescripcions tècniques. L’import dels serveis executats s’acreditarà de conformitat amb el plec de prescripcions tècniques, per mitjà dels documents que acreditin la realització total o parcial del contracte expedits per l’òrgan competent.

El contractista podrà percebre abonaments a compte per l’import de les operacions preparatòries de l’execució del contracte, i que estiguin compreses en l’objecte d’aquest en les condicions assenyalades en els respectius plecs de prescripcions tècniques, i s’han d’assegurar els esmentats pagaments mitjançant la prestació de garantia. 

17.2 La tramitació del pagament al contractista s’efectuarà contra presentació de factura, expedida d’acord amb la normativa vigent, i conformada per la unitat promotora, d’acord amb el que preveu l’apartat Q del quadre de característiques, en les condicions establertes a l’article 198 LCSP.

Les factures han de fer constar el número d’expedient d’aquest contracte i l’òrgan administratiu que es detalla a l’apartat Q del quadre de característiques.

El contractista ha de trametre les factures en format electrònic segons l’establert a l’apartat Q3 sobre facturació electrònica.

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn.

La plataforma e.FACT és el punt general d’entrada de factures electròniques de l’Administració de la Generalitat de Catalunya i del seu Sector Públic (Acord GOV/151/2014, d’11 de novembre).

L’òrgan administratiu amb competències en matèria de comptabilitat pública és la Intervenció General de la Generalitat de Catalunya. 

17.3 El contractista podrà transmetre els drets de cobrament en els termes i condicions establerts en l’article 200 LCSP.

17.4 En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials (art.198.4 LSCP).

[bookmark: _Toc117761423]Divuitena. Responsabilitat 
El contractista és responsable de la qualitat tècnica dels treballs que dugui a terme i de les prestacions i serveis realitzats, com també de les conseqüències que es dedueixin per a l’Administració o per a tercers de les omissions, errors, mètodes inadequats o conclusions incorrectes en l’execució del contracte. 

El contractista executa el contracte al seu risc i ventura i està obligat a indemnitzar els danys i perjudicis que es causin a tercers com a conseqüència de les operacions que requereixi l’execució del contracte, excepte en el cas que els danys siguin ocasionats com a conseqüència immediata i directa d’una ordre de l’Administració. 

19.1 Adscripció de recursos per a l’execució del contracte.
L’empresa contractista es compromet a dedicar els recursos humans i materials necessaris per a la correcte execució del contracte. El personal del contractista dependrà exclusivament de l’empresa contractista, per la qual cosa tindrà tots els drets i deures inherents a la seva qualitat de patró i haurà de complir les disposicions vigents en matèria laboral, de la Seguretat Social, sanitàries i de seguretat i higiene en el treball, referides al personal propi al seu càrrec que no adquirirà cap vincle laboral amb l’Administració de la Generalitat de Catalunya. Així mateix, l’empresa contractista haurà de complir amb caràcter general tota la normativa de prevenció de riscos laborals.

19.2 Foment de la igualtat.
El contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones. D’acord amb la DT 12a del Reial Decret-Llei 6/2019, 1 de març, de mesures urgents per a la garantia de la igualtat de tracte d’oportunitats entre dones i homes en el treball i en l’ocupació, s’estableix la següent aplicació gradual dels plans d’igualtat, a partir de 8 de març de 2019, en relació amb la nova redacció dels articles 45 i 46 de LO 3/2007, de 22 de març, per a la igualtat efectiva de dones i homes:

· Les empreses de més de cent cinquanta persones treballadores i fins dues-centes cinquanta persones treballadores comptaran amb un període d'un any per a l'aprovació dels plans d'igualtat.
· Les empreses de més de cent i fins a cent cinquanta persones treballadores, han de disposar d'un període de dos anys per a l'aprovació dels plans d'igualtat.
· Les empreses de cinquanta a cent persones treballadores disposaran d'un període de tres anys per a l'aprovació dels plans d'igualtat.

També està obligada a complir les disposicions vigents en matèria fiscal i d’integració social de persones amb discapacitat.

19.3 Us del català.
L’empresa contractista ha d’emprar el català en les seves relacions amb l’Administració de la Generalitat derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes han d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució de les prestacions objecte del contracte.

L’empresa contractista ha de lliurar els treballs objecte d’aquest contracte, almenys, en català. Específicament, l’empresa contractista ha de redactar en llengua catalana la documentació del projecte i les llegendes dels plànols i documentació tècnica annexa, tant en paper com en suport digital, que s’obtingui com a resultat de la realització dels treballs d’assistència segons les determinacions del plec de prescripcions tècniques particulars.

Així mateix, l’empresa contractista assumeix l’obligació de destinar a l’execució del contracte els mitjans i el personal que resultin adients per assegurar que es podran realitzar les prestacions objecte del servei en català. A aquest efecte, l’empresa contractista haurà d’adoptar les mesures de formació dels seu personal necessàries per garantir que el personal que, si escau, pugui relacionar-se amb el públic, tingui un coneixement suficient de la llengua catalana per desenvolupar les tasques d’atenció, informació i comunicació de manera fluida i adequada.

En tot cas, l’empresa contractista i, si escau, les empreses subcontractistes, queden subjectes, en l’execució del contracte, a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. En l’àmbit territorial de la Vall d’Aran, les empreses contractistes i, si escau, les empreses subcontractistes, han d’emprar l’aranès d’acord amb la amb la Llei 1/2015, del 5 de febrer, del règim especial d'Aran i amb la normativa pròpia del Conselh Generau d’Aran que la desenvolupi.

En el cas que s’hagin de lliurar manuals i documents, tant en suport paper com digital, relatius al servei objecte de contractació, dins dels primers quinze dies següents a l’inici de la prestació del servei, l’empresa contractista ha de lliurar en català els manuals i la documentació tècnica dels serveis objecte del contracte que es determini com a obligatòria en la clàusula específica del plec de prescripcions tècniques particulars.

La resta de documents i informes, tant en suport paper com digital, que s’obtinguin com a resultat de la realització del servei s’han de lliurar també en català, d’acord amb els terminis establerts en el plec de prescripcions tècniques particulars. 

En tot cas, la seva exigència i termini, s’especificarà també en l’apartat D2 del quadre de característiques del contracte.

Les unitats de recepció del contracte hauran de comprovar el compliment efectiu de les clàusules contractuals que estableixen obligacions de l’ús del català i hauran de fer-hi referència expressa en els certificats de recepció i de correcta execució.

19.4 Tractament de dades de caràcter personal 
L’execució de l’objecte del contracte no implica el tractament de dades personals. No obstant això, en cas que el personal de l’empresa contractista accedeixi a dades personals incidentalment, quedarà subjecte al compliment de tot allò que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE, d’ara endavant RGPD, la Llei orgànica 3/2018, de 5 de desembre, de protecció de dades personals i garantia dels drets digitals, amb la normativa de desenvolupament i la resta de la normativa vigent en matèria de protecció de dades, en relació amb les dades personals a les quals tingui accés amb ocasió del contracte. 

L’empresa contractista ha de posar en coneixement de l’òrgan de contractació, de forma immediata, qualsevol incidència que es produeixi durant l’execució del contracte que pugui afectar la integritat o la confidencialitat de les dades de caràcter personal tractades per l’Administració contractant. 

L’incompliment del que s’estableix en els apartats anteriors pot donar lloc a que l’empresa contractista sigui considerada responsable del tractament, als efectes d’aplicar el règim sancionador i de responsabilitats previst a la normativa de protecció de dades.

19.5 Confidencialitat 
La documentació i informació que es desprengui o a la qual es tingui accés amb ocasió de la prestació del contracte té caràcter confidencial i no podrà ésser objecte de reproducció total o parcial per cap mitjà o suport, ni tractament o edició informàtica, ni transmissió a tercers fora de l’estricte àmbit de l’execució directa del contracte, fins i tot entre la resta del personal que tingui o pugui tenir l’empresa que presta el servei.  El deure de confidencialitat del contractista s’haurà de mantenir durant un termini de cinc anys des del coneixement de la informació, tret que el Quadre de Característiques d’aquest Plec o el contracte estableixin un termini més llarg que, en tot cas, haurà de ser definit i limitat en el temps.

19.6 Propietat intel·lectual
En el cas que l’objecte del contracte comporti realitzar obres o creacions subjectes a la normativa de propietat intel·lectual, l’empresa contractista cedirà a l’Administració de la Generalitat de Catalunya gratuïtament i amb caràcter d’exclusiva, sense límit de temps i per a tot l’àmbit territorial universal, els drets d’explotació de la propietat intel·lectual de les obres realitzades per a la prestació de l’objecte contractual, en qualsevol forma i, en especial, en totes les seves modalitats d’explotació, inclosa l’explotació en xarxa d’Internet, del dret de reproducció, distribució, comunicació pública i transformació (actualització, traducció i qualsevol altra modificació que pugui derivar en una altra obra). 
 
La cessió en exclusiva en els termes que estableix el paràgraf precedent s’efectua també als efectes que l’Administració de la Generalitat de Catalunya, com a cessionària en exclusiva dels drets d’explotació dels drets d’autor de les creacions realitzades per a la prestació de l’objecte contractual (dibuixos, logotips, textos, eslògans, gràfics, etc.), pugui enregistrar-los, si s’escau, com a titular dels drets de la propietat industrial derivats de totes aquestes creacions (marca o nom comercial).

La cessió de drets prevista en aquesta clàusula s’aplicarà també en el cas d’elements creats o produïts (fotografies digitals, etc.) per persones o empreses que hagin estat subcontractades per l’empresa adjudicatària, i a aquest efecte, l’empresa adjudicatària haurà d’acreditar la cessió esmentada. Aquests drets es cediran a l’Administració de la Generalitat també en exclusiva, sense límit de temps i per l’àmbit territorial universal en totes les seves modalitats d’explotació, inclosa la xarxa d’Internet: el dret de reproducció, distribució o comunicació pública.

En aquest sentit, els materials seran cedits per l’empresa contractista a l’Administració de la Generalitat de Catalunya i ningú podrà fer-ne ús sense l’autorització d’aquesta Administració. 

L’empresa contractista, si és el cas, també haurà de disposar de les autoritzacions pertinents previstes en el TRLPI i abonar a l’entitat o societat de gestió col•lectiva de drets de propietat intel•lectual que correspongui la remuneració que pugui pertocar com a conseqüència de la utilització dels continguts objecte del contracte. En tot cas, aquesta remuneració s’entendrà inclosa en el preu del contracte, sense que es pugui repercutir a l’Administració cap cost addicional per aquest concepte. 

A més, l’empresa contractista assumeix també l’obligació de respondre i indemnitzar contra tota responsabilitat de qualsevol naturalesa (incloses les quantitats reclamades per les societats de gestió col•lectiva de drets de propietat intel•lectual) originada o relacionada amb reclamacions que l’Administració de la Generalitat de Catalunya pugui rebre sobre el fet que l’explotació dels treballs, peces, icones, materials i en general qualsevol creació produïda per a l’objecte d’aquesta contractació, infringeixin drets de propietat intel·lectual i/o industrial de tercers.

La signatura del corresponent contracte suposarà la formalització de les cessions previstes i l’acceptació que assumeix de manera expressa la responsabilitat d’utilitzar degudament els continguts que subministri i de complir totes les normes en aquesta matèria, salvant expressament la responsabilitat de l’Administració en aquesta clàusula.

Finalment, tenint en compte que l’empresa contractista ha de complir, durant tot el termini d’execució i vigència del contracte, amb els requeriments derivats del Text refós de la Llei de Propietat Intel·lectual (TRLPI), aprovat pel Reial Decret Legislatiu 1/1996, de 12 d’abril, l’Administració contractant li pot demanar la corresponent justificació documental.

19.7 Condicions especials d’execució.
Les condicions especials d’execució es concretaran en l’apartat I del quadre de característiques del contracte, d’acord amb el que estableix l’article 202.2 LSCP.

19.8 Transparència i compliment principis ètics de la contractació.
D’acord amb l’article 3.5 de la Llei 19/2014, de 29 de desembre, de transparència, accés a la informació pública i bon govern, el contractista es compromet a facilitar la informació que sigui necessària per donar compliment a les obligacions establertes per la Llei esmentada.

Per tal de donar compliment a l’article 55.2 de la Llei 19/2014, de 29 de desembre, de transparència, accés a la informació pública i bon govern, l’empresa contractista ha d’adequar la seva activitat als principis ètics i a les regles de conducta  que s’estableixen en la clàusula vint-i-novena d’aquest plec.

Pel que fa a les entitats privades responsables del compliment de les obligacions de transparència activa segons l’article 9 del Decret 8/2021, de 9 de febrer, sobre la transparència i el dret d'accés a la informació pública (partits polítics amb seu a Catalunya, associacions i fundacions vinculades a partits polítics i organitzacions sindicals i empresarials amb seu a Catalunya) han de publicar, entre altra informació, l'òrgan responsable de l'entitat en matèria de contractació, amb indicació de la denominació exacta, el telèfon professional i les adreces postal i electrònica, així com la relació dels contractes subscrits els darrers cinc anys amb les administracions públiques que inclogui la determinació de l'objecte del contracte i l’import de licitació i adjudicació, el procediment utilitzat per a la seva celebració, la durada, les modificacions i les pròrrogues, i, si escau, les instruccions aprovades en matèria de contractació.

Quant a les persones adjudicatàries de contractes de serveis que s'han de prestar en les dependències de l'entitat contractant, l’article 43.9 del Decret 8/2021 preveu que han de facilitar al responsable del contracte, d'acord amb el format que aquest estableixi, una llista anonimitzada dels llocs de treball ocupats i de la classificació professional del personal que la persona adjudicatària adscriu a l'execució del contracte. Aquest personal no té en cap cas la consideració de personal al servei de l'entitat contractant ni pot ocupar llocs de treball d'aquesta, per la qual cosa mantenen el vincle laboral amb la persona adjudicatària o, si escau, amb l'entitat subcontractada.

19.9. Resolució d’incidències
El contractista tindrà dret a conèixer i a ser escoltat sobre les observacions que es formulin en relació amb el compliment de la prestació contractada.

Les incidències que puguin sorgir entre l’Administració i el contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori, segons el que es preveu al article 191 LCSP.

19.10 Subrogació de personal
El contractista té l’obligació  de respondre dels salaris impagats als treballadors afectats per subrogació, així com de les cotitzacions a la Seguretat social meritades, encara en el cas que es resolgui el contracte i aquells siguin subrogats per un nou contractista, i sense que en cap cas aquesta obligació correspongui a aquest últim. En aquest cas, l’Administració/entitat contractant/ nom de l’entitat que contracta, un cop acreditada la manca de pagament dels salaris esmentats, procedirà a la retenció de les quantitats degudes al contractista per a garantir el pagament dels salaris esmentats, i a la no devolució de la garantia definitiva fins que no es acrediti l'abonament d'aquests.

[bookmark: _Toc117761425]Vintena. Prerrogatives de l’Administració 
Dins dels límits i amb subjecció als requisits i efectes assenyalats en la LCSP, l’òrgan de contractació ostenta la prerrogativa d’interpretar els contractes, resoldre els dubtes que ofereixi el seu compliment, modificar-los per raons d’interès públic, declarar la responsabilitat imputable al contractista arran de l'execució del contracte, suspendre’n l'execució (art. 190, paràgraf primer, LCSP), acordar la resolució i els seus efectes. L’òrgan de contractació  també té facultats d’inspecció, en els termes previstos a l’article 190, paràgraf segon, LCSP.

Els acords de l’òrgan de contractació, en l’exercici de les seves prerrogatives, tenen caràcter immediatament executiu i exhaureixen la via administrativa. 

[bookmark: _Toc117761426]Vint-i-unena. Modificació del contracte  (art 204 LCSP)
Una vegada perfeccionat el contracte, l’òrgan de contractació pot introduir les modificacions següents:

1. Les previstes en l’apartat N2 del quadre de característiques del contracte. Aquestes modificacions podran afectar fins a un màxim del 20% del preu inicial quan en els plecs de clàusules administratives particulars s'hagués advertit expressament d'aquesta possibilitat.

2. La cessió del contracte, en els termes previstos a la clàusula vint-i-tresena. 

3. La revisió de preus, en el cas que s’admeti en el N1 del quadre de característiques del contracte, d’acord amb la legislació vigent, en els termes previstos a la clàusula 25a.

4. Les modificacions per situacions de reducció, contenció o modificació de la despesa per raons pressupostàries, derivades de l'aplicació de les mesures d'estabilitat pressupostària, d’ acord amb la DA 1a de la Llei 5/2017, del 28 de març, de mesures fiscals, administratives, financeres i del sector públic, que com a màxim podran suposar una minoració del preu del contracte de fins a un màxim d’un 20%.

5. La successió del contractista per fusió, absorció, escissió, o transmissió del patrimoni empresarial o branca de l’activitat, en els termes previstos a l’article 98 LCSP.

6. Les modificacions no previstes en els apartats anteriors només podran efectuar-se quan es justifiqui adequadament alguna de les circumstàncies establertes a l’article art. 205  LCSP. Aquestes modificacions no poden afectar les condicions essencials de licitació i adjudicació del contracte. 

El procediment de modificació serà el previst a l’article 191 LCSP.

[bookmark: _Toc117761427]Vint-i-dosena. Suspensió del contracte 
En el cas que l’Administració acordi la suspensió del contracte, d’ofici o a sol·licitud del contractista, s’ha d’aixecar l’acta de suspensió en què es configuraran les circumstàncies que l’han motivat i la situació de fet en l’execució del contracte, de conformitat amb el que disposa l’article 208 LCSP.

L’Administració ha d’abonar al contractista els danys i perjudicis que efectivament se li causin, d’acord amb el que disposa l’article 208.2 LCSP. 

[bookmark: _Toc117761428]V. DISPOSICIONS RELATIVES A LA CESSIÓ, SUBCONTRACTACIÓ I REVISIÓ DE PREUS. 

[bookmark: _Toc117761429]Vint-i-tresena. Cessió dels contractes

Els drets i obligacions relatius a aquest contracte poden ser cedits per l’empresa contractista a un tercer sempre que les qualitats tècniques o personals del cedent no hagin estat raó determinant de l’adjudicació del contracte i de la cessió no resulti una restricció efectiva de la competència en el mercat, prèvia autorització expressa de l’Administració, i quan es compleixin els requisits establerts en l’article 214 LCSP.

[bookmark: _Toc117761430]Vint-i-quatrena. Subcontractació
24.1 El contractista pot concertar amb tercers la realització parcial de la prestació objecte d’aquest contracte, d’acord amb el que es preveu en l’apartat J del quadre de característiques i pel/s percentatge/s que expressament es determina/en en aquest mateix apartat (art. 215 LCSP), llevat que la prestació, o part d’aquesta hagi de ser executada directament pel contractista.

24.2 La celebració de subcontractes està sotmesa al compliment dels requisits que s’estableixen en l’article 216 LCSP.

24.3 La infracció de les condicions establertes en l’article 215.2 LCSP anteriorment esmentat per procedir a la subcontractació, així com la falta d’acreditació de l’aptitud del subcontractista o de les circumstàncies determinants de la situació d’emergència o de les que fan urgent la subcontractació, poden donar lloc en funció de la situació, a la imposició al contractista d’un penalitat de fins un 50% de l’import del subcontracte o a la resolució del contracte, en cas d’incompliment de l’obligació principal  o de les obligacions essencials del contracte (art.215.3 LCSP).

24.4 Els subcontractistes quedaran obligats només davant el contractista principal qui assumirà, per tant, la total responsabilitat de l’execució del contracte front a l’Administració. El coneixement que l’Administració tingui dels contractes celebrats o l’autorització que atorgui no alteren la responsabilitat exclusiva del contractista principal. 

24.5 En cap cas poden concertar-se pel contractista l’execució parcial del contracte amb persones inhabilitades per contractar d’acord amb l’ordenament jurídic o compreses en algun dels supòsits de l’article 71 LCSP, en relació amb l’article 215.5 LCSP. (art. 215.4 LCSP).

24.6 El contractista ha d’informar als representants dels treballadors de la subcontractació, d’acord amb la legislació laboral.

24.7 El pagament a subcontractistes i subministradors es regeix pel que disposa l’article 216 LCSP. 

24.8 Les actuacions de comprovació i d'imposició de penalitats per l'incompliment en el pagament a subcontractistes seran obligatòries per a les Administracions Públiques en els contractes de serveis el valor estimat superi els 5 milions d'euros i en els quals l'import de la subcontractació sigui igual o superior al 30 per cent del preu del contracte, en relació als pagaments a subcontractistes que hagin assumit contractualment amb el contractista principal el compromís de realitzar determinades parts (art.217.2 LCSP).

24.9 L’empresa contractista ha de notificar per escrit a l’òrgan de contractació qualsevol modificació relativa a la informació facilitada sobre la subcontractació que es produeixi durant l’execució del contracte (art. 71.5 Directiva 2014/24/UE).

24.10 En els cas que la subcontractació comporti el tractament de dades de caràcter personal, i estigui permesa, l’encarregat del tractament haurà de comunicar-ho per escrit al responsable de tractament, identificant de forma clara i inequívoca l’empresa subcontractista i les seves dades de contacte. La subcontractació es podrà portar a terme si el responsable l’autoritza. 

El subcontractista, que també té la condició d’encarregat del tractament, està obligat a complir igualment les obligacions establertes en el contracte d’encarregat del tractament subscrit amb l’adjudicatari les instruccions que dicti el responsable. Correspon a l’encarregat inicial regular la nova relació, de forma que el nou encarregat quedi subjecte a les mateixes condicions (instruccions, obligacions, mesures de seguretat …) i amb els mateixos requisits formals, respecte a l’adequat tractament de les dades personals i a la garantia dels drets de les persones afectades. En el supòsit d’incompliment per part del subencarregat, l’encarregat inicial seguirà essent plenament responsable davant del responsable en allò referent al compliment de les obligacions.

Tant l’encarregat inicial com el subencarregat del tractament, han de mantenir el deure de secret respecte a les dades de caràcter personal a les que hagi tingut accés en virtut del present encàrrec, fins i tot després que finalitzi el seu objecte.

[bookmark: _Toc117761431]Vint-i-cinquena. Revisió de preus
La procedència i límits de la revisió de preus es regulen a l’article 103 LCSP.

Per a aquest contracte, la procedència o no de la revisió de preus i la fórmula de revisió es detalla a l’apartat N del quadre de característiques. 

[bookmark: _Toc117761432]VI. DISPOSICIONS RELATIVES A L’EXTINCIÓ DEL CONTRACTE

[bookmark: _Toc117761433]Vint-i-sisena. Recepció i liquidació
La recepció i liquidació del contracte es realitza conforme el que disposa l’article 210 i 311 LCSP.

[bookmark: _Toc117761434]Vint-i-setena. Resolució dels contractes: causes i efectes
Les causes i els efectes de resolució del contracte són les assenyalades als articles 211 a 213 i 313  LCSP. 

També són causa de resolució del contracte, per considerar-se obligacions contractuals essencials, les següents:

a) L’incompliment de l’obligació del contractista de guardar secret respecte les dades o antecedents que no essent públics o notoris estiguin relacionats amb l’objecte del contracte. 
b) L’incompliment de les obligacions previstes en relació amb l’ús del català i, en general, l’incompliment de qualsevol de les obligacions relatives a l’ús del català que es deriven de les previsions de la Llei 1/1998, de 7 de gener, de política lingüística i de les disposicions que la desenvolupen. A aquest efecte, es tindrà en compte la certificació emesa per la persona designada per l’administració per dur-ne a terme el seguiment durant l’execució del contracte. 
c) La modificació substancial de l’objecte del contracte, en els termes previstos als articles 72.4 de la Directiva 2014/14/UE i 205.2 c) LCSP, segon paràgraf, que hagués exigit un nou procediment de contractació.
d) El fet que l’empresa contractista hagués estat incursa, en el moment de l’adjudicació del contracte, en una causa d’exclusió de la licitació.
e) El fet que el contracte no s’hagués hagut d’adjudicar a l’empresa contractista per un incompliment greu per part d’aquesta de les obligacions establertes en els Tractats comunitaris i en la Directiva 2014/24/UE, declarat pel Tribunal de Justícia de la Unió Europea.
f) L’aplicació de mesures per raons d’estabilitat pressupostària, d’acord amb la disposició addicional 1a. de la Llei 5/2017, de 28 de març, de mesures fiscals, administratives, financeres i del sector públic.
g) L’incompliment de les condicions especials d’execució establertes en quadre de característiques d’aquest plec.

No obstant això, amb caràcter previ a l’adopció de les mesures de resolució contractual, l’òrgan de contractació requerirà, si s’escau, l’empresa contractista perquè compleixi les seves obligacions, amb aplicació del sistema de penalitats previst a l’article 192 LCSP.

En tots els casos, l’aplicació de les causes de resolució es farà conforme el que disposa l’article 212 LCSP i seguint el procediment establert a l’article 191 LCSP.

[bookmark: _Toc117761435]Vint-i-vuitena. Règim jurídic del contracte

28.1. Naturalesa del contracte
Aquest contracte té caràcter administratiu, i es regeix per aquest plec de clàusules administratives i pel plec de prescripcions tècniques que s’adjunta, les clàusules dels quals es consideren part integrants del contracte.

El desconeixement de les clàusules del contracte en qualsevol dels seus termes, dels altres documents contractuals que en formen part, i també de les instruccions o altres normes que resultin d’aplicació en l’execució de la cosa pactada, no eximeix l'adjudicatari de l'obligació de complir‑les.

28.2 Normativa d’aplicació

Les parts queden sotmeses expressament a la normativa següent:

a) La llei 9/2017, de 8 de novembre, contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.

b) La Directiva 2014/24/UE del Parlament Europeu i del Consell de 26 de febrer de 2014, sobre la contractació pública i per la qual es deroga la Directiva 2004/18, en tot el què sigui aplicació directa.

c) La Llei 25/2013, de 27 de desembre, d'impuls de la factura electrònica i creació del registre comptable de factures en el Sector Públic i la seva normativa de desplegament. 

d) El Reial decret 1098/2001, de 12 d’octubre, pel qual s’aprova el Reglament General de la Llei de contractes de les administracions públiques (RGLCAP).

e) El Reial decret 817/2009, de 8 maig, pel qual es desenvolupa parcialment la Llei 30/2007, de 30 d’octubre, de Contractes del Sector Públic.

f) La Llei 19/2014, de 29 de desembre, de transparència, accés a la informació pública i bon govern.

g) Decret 8/2021, de 9 de febrer, sobre la transparència i el dret d'accés a la informació pública

h) El Decret Llei 3/2016, de 31 de maig, de mesures urgents en matèria de contractació pública.

i) El Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE (RGPD).

j) La Llei Orgànica 3/2018, de 5 de desembre, de protecció de dades personals i garantia dels drets digitals.

k) La Llei 19/2020, del 30 de desembre, d'igualtat de tracte i no-discriminació.

l) El Decret 96/2004, de 20 de gener, pel qual es regula la utilització dels mitjans electrònics, informàtics i telemàtics en la contractació de l’Administració de la Generalitat; al Decret 107/2005, de 31 de maig, de creació del Registre Electrònic d’Empreses Licitadores de la Generalitat de Catalunya, i també al Decret 76/2020, de 4 d’agost, d’Administració Digital i a la Llei 29/2010, de 3 d’agost, de l’ús de mitjans electrònics al sector públic de Catalunya. 

m) Reial decret 203/2021, de 30 de març, pel qual s’aprova el Reglament d’actuació i funcionament dels sector  públic per mitjans electrònics. 

n) L’Ordre PDA/20/2019, de 14 de febrer, sobre les condicions per a la posada en funcionament de la tramitació electrònica i l’Ordre PDA/21/2019, de 14 de febrer, per la qual es determina el sistema de notificacions electròniques de l’Administració de la Generalitat de Catalunya i del seu sector públic.

o) L’Ordre PRE/158/2022, de 30 de juny, per la qual s’aprova la Guia d’ús dels sistemes d’identificació i signatura electrònica en l’àmbit de l’
Administració de la Generalitat

p) L’Ordre PRE/158/2022, de 30 de juny, per la qual s’aprova la Guia d’interoperabilitat

q) El Decret 232/2013 de 15 d'octubre, pel qual es crea la Seu electrònica i l’Ordre VEH/172/2019, de 25 de juliol, d’aprovació de les aplicacions de la Plataforma de serveis de contractació pública i del Sobre digital.

r) L’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l'àmbit de l'Administració de la Generalitat de Catalunya i el sector públic que en depèn.

s)  Supletòriament s’apliquen les restants normes de dret administratiu i, en el cas que no se’n tingui, les normes de dret privat.

Les referències reglamentàries de desenvolupament de la normativa contractual anteriors a la Llei 9/2017, de 8 de novembre (LCSP), s’entenen aplicables en tot allò que no la contradiguin.

El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix l’empresa contractista de l'obligació de complir-les.

Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals.  

La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual. 

2.1 Els licitadors, contractistes i subcontractistes assumeixen les obligacions següents: 
 
a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes. 
 
b) No realitzar accions que posin en risc l’interès públic en l’àmbit del contracte o de les prestacions a licitar.  
 
c) Denunciar les situacions irregulars que es puguin presentar en els processos de contractació pública o durant l’execució dels contractes. 
 
d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).  
 
e) En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.   
 
f) Respectar els acords i les normes de confidencialitat.  
 
g) A més, el contractista haurà de col·laborar amb  l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal. 
 
2.2 Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin  considerats paradisos fiscals per la Unió Europea. 
  
2.3 Totes aquestes obligacions i compromisos tenen la consideració de condicions especials d’execució del contracte, d’acord amb l’apartat K del Quadre de característiques del PCAP.  
 
2.4. Les conseqüències o penalitats per l’incompliment d’aquesta clàusula seran les següents: 
 
· En  cas d’incompliment dels apartats a), b), c), f) i g) de l’apartat 2.1 s’estableix una penalitat mínima de 0,60 euros  per cada 1000 euros del preu del contracte, IVA exclòs,  que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10%  del preu del contracte, IVA exclòs, ni el seu total podrà superar en cap cas el 50% del preu del contracte.   
 
· En el cas d’incompliment del que preveu la lletra d) de l’apartat 2.1 l’òrgan de contractació donarà coneixement dels fets a les autoritats competents en matèria de competència. 
 
· En el cas d’incompliment del que preveu la lletra e) de l’apartat 2.1 l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir. 
 
· En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.  

[bookmark: _Toc117761437]Trentena. Règim de recursos
1. D’acord amb l’article 44.1 a) LCSP no són susceptibles de recurs especial els contactes de serveis amb un valor estimat del contracte inferior o igual a 100.000 euros.

Per tant, les qüestions que sorgeixin sobre la interpretació, els dubtes que ofereixi el compliment, la modificació i la resolució d’aquest contracte, es resolen per l’òrgan de contractació, els acords del qual posen fi a la via administrativa.

Contra aquests acords, i també contra la resolució d’adjudicació, es pot interposar recurs potestatiu de reposició, en el termini d’un mes, davant el mateix òrgan que ha dictat l’acte, o bé directament recurs contenciós administratiu, en el termini de dos mesos, davant la Sala Contenciosa Administrativa del Tribunal Superior de Justícia de Catalunya, a comptar ambdós terminis des de l’endemà de la notificació o, si escau, de la publicació de l’acte impugnat, de conformitat amb el que disposen els articles 123 i 124 de la Llei 39/2015, d’1 octubre, del Procediment Administratiu Comú de les Administracions Públiques, article 77 de la Llei 26/2010, de 3 d’agost, i amb els articles 10.1 i 46 de la Llei 29/1998, de 13 de juliol, reguladora de la jurisdicció contenciosa administrativa.

2. Contra els actes de tràmit que es dictin en el procediment d’adjudicació i que siguin susceptibles d’impugnació de conformitat amb l’article 112.1 de la Llei 39/2015, d’1 octubre del Procediment Administratiu Comú de les Administracions Públiques, es podrà interposar recurs potestatiu de reposició, en un mes, o directament recurs contenciós administratiu, en dos mesos, si els ha dictat un òrgan les decisions del qual posen fi a la via administrativa, de conformitat amb el que disposen els articles 123 i 124 de la Llei 39/2015, d’1 octubre, article 77 de la Llei 26/2010, de 3 d’agost, i amb els articles 10.1 i 46 de la Llei 29/1998, de 13 de juliol, reguladora de la jurisdicció contenciosa administrativa. O bé, es podrà interposar recurs d’alçada, en un mes, si els ha dictat un òrgan les decisions del qual no posen fi a la via administrativa, de conformitat els articles 121 i 122 de la Llei 39/2015, d’1 octubre, i l’article 76 de la Llei 26/2010, de 3 d’agost.

[bookmark: _Toc117761438]Trenta-unena. Jurisdicció competent
L’ordre jurisdiccional contenciós administratiu és el competent per resoldre les qüestions litigioses relatives a la preparació, l’adjudicació, els efectes, el compliment i l’extinció d’aquest contracte. 

ANNEX 1:  DECLARACIÓ RESPONSABLE

Núm d’expedient de contractació: EAPC-2023-3	

Empresa: (indicar nom complet i NIF)


El/la senyor/a _______________________, amb DNI___________________,en nom i representació de l’empresa «indicar nom complet», segons escriptura de poders atorgada davant el notari senyor «Notari_poders», en data «data_poders», i núm. de protocol «Número_protocol», declara 


El/la senyor/a _______________________, amb DNI___________________, en nom propi, com a empresari individual, declara


· |_| Que autoritza a l’Escola d’Administració Pública de Catalunya a obtenir directament dels òrgans administratius competents les dades o documents registrals que es requereixin. En concret, a obtenir els certificats i documents següents:

a. Certificat positiu de l’Agència Estatal d’Administració Tributària acreditant que l’empesa es troba al corrent d’obligacions tributàries
b. Certificat de l’Agència Estatal d’Administració Tributaria relatiu a l’impost d’activitats econòmiques
c. Certificat positiu de la Tresoreria de la Seguretat Social de trobar-se al corrent de les obligacions de l’empresa amb la Seguretat Social
d. Certificat positiu acreditatiu que l’empresa es troba al corrent de les obligacions tributàries amb l’Administració de la Generalitat de Catalunya

|_| Que no autoritza a l’Escola d’Administració Pública de Catalunya a obtenir directament dels òrgans administratius competents les dades o documents registrals que es requereixin.

· Que, en cas de tractar-se d’una persona jurídica, la societat està degudament constituïda i que, dins el seu objecte social, està comprès l’objecte contractual d’aquesta licitació.

· Que, en cas de tractar-se d’una persona jurídica, la persona signatària de l’oferta té la representació de la societat que presenta l’oferta.

· Que disposa de les autoritzacions necessàries per exercir l’activitat.

· Que no està incursa en prohibició de contractar.

· Que compleix amb la resta de requisits que s’estableixen en aquest plec i que es poden acreditar mitjançant la declaració responsable.

· Que està inscrita, si escau, als Registres següents:

|_|Registre Electrònic d’Empreses Licitadores de la Generalitat de Catalunya (RELI).

|_|En el Registre Oficial de Licitadors i Empreses Classificades (ROLECE).

· Que, en cas que l’empresa licitadora sigui estrangera, se sotmet als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al fur propi de l’empresa.

· Que s’autoritza l’òrgan de contractació per a la consulta telemàtica del document d’identitat del/de la representant de l’empresa licitadora i dels certificats acreditatius del compliment de les obligacions tributàries i de Seguretat Social. 

· Que l’empresa no té previst subcontractar.
Si l’empresa tingui previst subcontractar, cal marcar aquesta opció: |_| Sí.
En aquest cas, cal indicar:

- la part a subcontractar:
........................................................................................................................................................................................................................................................
- l’import, el nom de l’empresa o empreses a subcontractar o bé detallar el perfil empresarial definit per referència a les condicions de solvència professional o tècnica:
........................................................................................................................................................................................................................................................

· Que licitador no pertany a un grup empresarial. 
Si l’empresa pertany a un grup empresarial cal marcar aquesta opció: |_| Sí.
En aquest cas, cal indicar les empreses que el componen i la denominació del grup: 
........................................................................................................................................................................................................................................................................................................................................................................................................................

· Que el licitador compleix amb la normativa en matèria de prevenció de riscos laborals si escau.

· Que el licitador compleix amb la normativa en matèria d’integració social de discapacitats si escau. 

· Que, en el cas d’empreses que concorrin a la licitació de manera conjunta, caldrà presentar (en document adjunt) un compromís de constitució de la unió.

· Que l’adreça de correu electrònic on realitzar les comunicacions i notificacions electròniques mitjançant el servei e-NOTUM és .................................... 





[bookmark: _Toc117761440][bookmark: _Toc111719418]ANNEX 2: MODEL RELATIU A LA INFORMACIÓ QUE HAN DE FER CONSTAR ELS LICITADORS SOBRE ELS CRITERIS D’ADJUDICACIÓ 

A) Proposició econòmicaNúm. de l’expedient de contractació: EAPC-2023-3

Objecte del contracte: Servei d’auxiliar de serveis de la seu de l’Escola d’Administració Pública de Catalunya



El/la Sr./Sra. ................................................., amb NIF .................., assabentat/ada de les condicions i els requisits que s'exigeixen per poder ser adjudicatari/ària del contracte esmentat, es compromet, en nom i representació de l'empresa ................................................................., amb domicili social a ................................., carrer ......................., núm. ............... i NIF .........................., segons poders atorgats davant el notari Sr. .......................... en data .................... amb núm. de protocol ......................., a executar-lo amb estricta subjecció als requisits i condicions estipulats a continuació, d’acord amb el següent preu (indiqueu-lo en lletres i en números):

	
	Preu unitari màxim 
(IVA exclòs)
	Preu unitari ofert
(IVA exclòs)
	Import IVA
	Preu unitari 
(IVA inclòs)

	Manteniment programat
	13,94 €/h
(Tretze euros amb noranta-quatre cèntims)
	____€/h
	____€/h
	____€/h



Aquests preus unitaris s’ofereixen  per a la totalitat del servei.
D’acord amb les hores previstes per a la prestació del servei d’auxiliar de serveis (1680h), el total del pressupost de licitació i els imports màxims ofertats són els següents:

	Pressupost licitació
(IVA exclòs)
	Oferta licitador (IVA exclòs)
	Import IVA
	Oferta licitador      IVA inclòs

	18.926,14 €
(divuit mil nou-cents vint-i-sis  euros amb catorze cèntims)
	_______€
	_______€
	_______€



En cas de discrepància entre el preu total obtingut a partir del preu unitari ofertat (IVA exclòs) i l’oferta  licitador (IVA exclòs), prevaldrà el preu ofert com a preu unitari ofertat (IVA exclòs).
En cas de discrepància entre el preu unitari ofertat (IVA exclòs) en lletres i el preu unitari ofertat (IVA exclòs) en números, prevaldrà el preu en lletres.

B) Millora laboral de les persones assignades en l’execució del contracte

	Pla de prevenció de l’estrès laboral aprovat
	Marcar amb una X
	S’adjunta com a documentació annexa

	El té aprovat
	
	

	No el té aprovat
	
	




C) Temps de resposta en cas de substitució


[bookmark: _Toc101432262][bookmark: _Toc111710269][bookmark: _Toc111719419]Temps màxim per resposta en cas de substitució:

minuts








Signatura del/de la representant legal	







[bookmark: _Toc111719429][bookmark: _Toc117761441]ANNEX 3: 	INFORMACIÓ SOBRE LES CONDICIONS DE SUBROGACIÓ EN CONTRACTES DE TREBALL QUE PREVEU L’ART. 130 DE LA LCSP

	Categoria professional
	Tipus de contracte
	Data antiguitat
	Jornada laboral
	Hores dia
	Total hores setmana
	Salari Brut Anual

	Tec. Aux.
	Indefinit
	03/11/20
	77,9%
	6 hores
	30 hores
	10.906€

